ความคืบหน้ากรณีตำรวจสังกัดกองบังคับการตำรวจภ.จว.บุรีรัมย์กว่า 100 นาย เข้าแจ้งความดำเนินคดีบริษัท อินเทค แอดวานซ์ จำกัด หลอกลวงให้จ่ายเงินค่าปืนแต่ไม่ได้รับมอบปืนนั้น ล่าสุดผู้บัญชาการตำรวจภูธรภาค 3 ได้สั่งให้ตรวจสอบเรื่องดังกล่าวอย่างเร่งด่วนแล้วเมื่อวันที่ 31 มกราคม พล.ต.ท.สถาพร หลาวทอง ผบช.ภ.3 กล่าวว่า ได้สั่งให้ พล.ต.ต.อัศวิน ณรงค์พันธ์ รอง ผบช.ภ.3 เข้าไปตรวจสอบข้อเท็จจริงเรื่องดังกล่าวอย่างเร่งด่วน หากพบว่าบริษัทดังกล่าวมีพฤติกรรมหลอกลวงต้มตุ๋นจริงก็ให้ดำเนินคดีตามกฎหมายทันที ส่วนตำรวจที่ต้องสูญเสียเงินจากการถูกหลอกให้ซื้อปืน เบื้องต้นสั่งการให้ ผบก.ภ.จว.บุรีรัมย์หาทางช่วยเหลือในเบื้องต้น"ผมให้ตรวจสอบแล้วว่าเรื่องที่เกิดขึ้นมีนายตำรวจยศ พ.ต.อ.สังกัด บช.ภ.3 มีส่วนรู้เห็นด้วยหรือไม่ หากพบว่าตำรวจคนดังกล่าวมีส่วนที่ทำให้ข้าราชการตำรวจด้วยกันเดือดร้อนถูกโกง ก็ถือว่าเป็นเรื่องที่ใช้ไม่ได้ ซึ่งหากเขาไปเกี่ยวข้องจริง ผมจะดำเนินการสถานหนักโดยไม่มียกเว้น" พล.ต.ท.สถาพร
ใครเป็นผู้หลอกลวงให้เงินค่าปืนแต่ไม่ได้รับมอบปืน 
บริษัท อินเทค แอดวานซ์ จํากัด